1. **Základné údaje o študijnom programe**
2. Názov študijného programu a číslo podľa registra študijných programov – Ošetrovateľstvo kód 5602T00– Mgr. Stupeň , v rámci CRŠ nemáme aktuálne pridelené kódy, nakoľko sa jedná o nový študijný program
3. Stupeň vysokoškolského štúdia a ISCED-F kód stupňa vzdelávania –druhý stupeň vysokoškolského štúdia – magisterský , podľa medzinárodnej klasifikácie ISCED FoET má odbor ošetrovateľstvo a pôrodníctvo kód 0913

https://www.minedu.sk/data/files/3772.pdf

1. Miesto/-a uskutočňovania študijného programu
* Trnavská univerzita v Trnave, Fakulta zdravotníctva a sociálnej práce, Univerzitné nám. 1, 918 43 Trnava
1. Názov a číslo študijného odboru, v ktorom sa absolvovaním študijného programu získa vysokoškolské vzdelanie, v ktorých sa absolvovaním študijného programu získa vysokoškolské vzdelanie, ISCED-F kódy odboru : Ošetrovateľstvo - podľa medzinárodnej klasifikácie ISCED FoET kód 0913
2. Typ študijného programu - akademicky orientovaný
3. Udeľovaný akademický titul – Mgr. (magister)
4. Forma štúdia – denná.
5. Jazyk alebo jazyky, v ktorých sa študijný program uskutočňuje - slovenský.
6. Štandardná dĺžka štúdia vyjadrená v akademických rokoch – 2 roky.
7. Kapacita študijného programu - plánovaný počet prijatých uchádzačov – 50.

**2. Profil absolventa a ciele vzdelávania**

Charakteristika **profilu absolventa** študijného programu ošetrovateľstvo ( 2. stupeň)

*Vedomosti* **-** absolvent študijného programu ošetrovateľstvo magisterského stupňa štúdia má vedomosti o ošetrovateľskej vednej disciplíny a využíva medzipredmetové vzťahy z iných vedných príbuzných odborov. Na základe ošetrovateľských teórií a rámcov absolvent interpretuje vzájomnú interakciu medzi teórie s praxou pre poskytovanie zdravotníckych služieb verejnosti v rámci primárnej, sekundárnej a terciárnej prevencie. Absolvent identifikuje podstatu ochrany a podpory zdravia - v zdraví i v chorobe. Absolvent má vedomosti ako poskytovať a manažovať komplexnú ošetrovateľskú starostlivosť nielen v zdravotníckych zariadeniach na všetkých úrovniach, ale i v mimoriadnych situáciách s dôrazom na poskytovanie bezpečnej zdravotnej starostlivosti jednotlivcom, skupine i komunite bez diskriminácie. Absolvent rozumie základom multikultúrneho a transkultúrneho ošetrovateľstvo s prihliadnutím na špecifiká v poskytovaní zdravotnej starostlivosti vzhľadom k vekovým osobitostiam a vierovyznaniu. Zároveň vie, že profesionálna príprava je založená na výsledkoch vedy a výskumu.

*Zručnosti* **–** absolvent študijného programu ošetrovateľstvo magisterského stupňa štúdia má zručnosti integrovať základné princípy ošetrovateľstva a je schopný ich uplatniť vo svojom povolaní. Je všeobecne vzdelaný a odborne pripravený na vykonávanie ošetrovateľskej starostlivosti založenej na dôkazoch v zdraví a chorobe od prenatálneho obdobia až po smrť. Absolvent má manažérske schopnosti koordinovať, riadiť a poskytovať ošetrovateľskú starostlivosť v oblasti preventívno – liečebnej, edukačnej a podpornej pre jednotlivcov, skupiny a rodiny. Dokáže riešiť a objektívne vyhodnotiť dilematické etické situácie a problémy a aplikovať v nich komunikačné zručnosti. Vie rozvíjať pedagogické i ošetrovateľské zručnosti v klinickej praxi v roli sestry i mentorky. Je schopný pracovať tímovo a kriticky myslieť a pracovať s výsledkami výskumov. Absolvent je technicky zručný a ovláda prácu v multimediálnom prostredí, získava informácie z internetových zdrojov a teleošetrovateľstva.

*Kompetencie* **-** absolvent študijného programu ošetrovateľstvo magisterského stupňa štúdia vie formulovať súvislosti medzi ošetrovateľskou vedou, biomedicínskymi vedami a výskumom, spoločenskými vedami a toto poznanie dokázal transformovať do celostného prístupu v ošetrovateľskom výskume a praxi. Je iniciatívny v podpore a ochrane a prevencii zdravia. Dokáže inovatívnym a tvorivým spôsobom motivovať k zdravému spôsobu života jednotlivcov, rodiny a komunity, a zároveň poskytovať a manažovať kvalitnú ošetrovateľskú starostlivosť. Absolvent vníma človeka ako holistickú bytosť a je nositeľom humanistických princípov, rešpektuje úctu k životu, ľudskú dôstojnosť a dodržiavanie práv človeka. Riadi sa princípmi ošetrovateľskej etiky. Preukazuje schopnosť efektívne pracovať ako člen alebo vedúci tímu a má kompetenciu rozhodovať pri mimoriadnych udalostiach s akcentom na bezpečnú zdravotnú starostlivosť. Absolvent je pripravený na interdisciplinárnu spoluprácu pri riešení odborných, vedeckých a spoločenských problémov. Absolvent aktívne ovláda jeden svetový jazyk a využíva ho v podmienkach klinickej praxe a poskytovaní multikultúrnej ošetrovateľskej starostlivosti . Absolvent vstúpi do praxe ako presvedčený zástanca nezávislosti svojej profesie a moderných trendov ošetrovateľskej teórie a praxe. Disponuje inovatívnym myslením a je pripravený odborne prezentovať výsledky vlastnej analýzy a štúdia pred odbornou verejnosťou. Preukazuje znalosť medzinárodných dokumentov, uplatňuje politiku nadnárodných zdravotníckych a ošetrovateľských organizácií. Pozná a riadi sa legislatívou, ktorá je potrebná pre výkon ošetrovateľského povolania. Absolvent preukazuje vysoký stupeň tvorivosti a samostatnosti pri efektívnom využívaní informačných technológií a teleošetrovateľstva. Absolvent je pripravený obhajovať vlastné stanoviská k ďalšiemu osobnému a profesionálnemu rastu prostredníctvom celoživotného vzdelávania ako aj motivovaný pokračovať v ďalšom štúdiu.

Všetky ciele vzdelávania jednotlivých predmetov – profilových povinne voliteľných a výberových sú zadefinované v informačných listoch každého predmety – viď príloha „Ošetrovateľstvo, ILP, Mgr.“

**3. Uplatniteľnosť**

*a) Hodnotenie uplatniteľnosti absolventov študijného programu*

Absolventi študijného programu Ošetrovateľstvo sa uplatnia v ochrane, podpore a udržiavania zdravia obyvateľstva na všetkých úrovniach primárnej, sekundárnej a terciárnej prevencie. Absolventi sú schopní poskytovať a manažovať ošetrovateľskú starostlivosť jednotlivcom, rodine i komunite od prenatálneho obdobia človeka až po jeho smrť. V súlade s profesionálnou prípravou absolventi disponujú vedomosťami, zručnosťami a kompetenciami v ošetrovateľstve ako vednej disciplíny, aktívne uplatňujú interakciu medzi ošetrovateľskými teóriami a vedeckými poznatkami založených na dôkazoch (Evidence Based Nursing) a ošetrovateľského výskumu. Absolventi aplikujú manažérske a pedagogické kompetencie v klinickej praxi v súlade s najnovšími vedeckými a odbornými poznatkami ošetrovateľskej vedy.

*b)Úspešní absolventi študijného programu v minulosti*

* *doc. PhDr. Jana Boroňová, PhD.* – hlavný garant študijného programu Ošetrovateľstvo – FzaSP TU v Trnave
* *PhDr. Darina Dányiová* – bývalá ministerská sestra MZ SR
* *prof. PhDr. Ľudmila Matulníková* – profesorka Ošetrovateľstva – VŠZaSP sv. Alžbety, Bratislava
* *PhDr. Alena Uríčková, PhD.* – hlavná sestra NOVAPHARM, s.r.o., Pro-Care Bratislava
* *Mgr. Emília Jamrichová –* vedúca odboru Ošetrovateľstvo, FN Trnava
* *PhDr. Gabriela Hilkovičová, MPH* – vedúca sestra Traumatologicko – ortopedickej kliniky, FN Trnava
* *Mgr*.*Jana Hirnerová* - vedúca sestra Neurologické oddelenie, FN Trnava
* *Mgr*.*Daniela Miková – Baxová* - vedúca sestra Onkologická klinika, FN Trnava

**4. Štruktúra a obsah študijného programu**

*a) Pravidlá na utváranie študijných plánov v študijnom programe*

Vysokoškolské vzdelávanie druhého stupňa v magisterskom študijnom programe v študijnom odbore Ošetrovateľstvo trvá v dennej forme štúdia dva roky.

Štúdiom sa získavajú primerané vedomosti:

1. z vedeckých odborov, na ktorých je založené všeobecné ošetrovateľstvo, ako aj o moderných metódach, využívaných v ošetrovateľstve, akými sú teleošetrovateľstvo či EBN,

2. o manažmente a manažérskej etike v profesii, o bezpečnosti zdravotnej starostlivosti a o základoch vedeckého bádania.

Teoretická výučba je časť vzdelávania  študentov, na ktorých základe získavajú vedomosti a profesijné zručnosti potrebné na plánovanie, organizovanie, poskytovanie a vyhodnotenie komplexnej ošetrovateľskej starostlivosti. Vykonáva sa vo vzdelávacích ustanovizniach zameraných na prípravu sestier a uskutočňujú ju najmä pedagogickí zamestnanci, ktorí sú odborne spôsobilí na výkon odborných pracovných činností v zdravotníckom povolaní sestra. Teoretická výučba je vyvážená a koordinovaná s praktickou výučbou tak, aby sa vedomosti a skúsenosti mohli získať zodpovedajúcim spôsobom.

Praktická výučba je časť vzdelávania študentov, na ktorej základe získavajú ako členovia tímu vedomosti plánovať, poskytovať a vyhodnocovať požadovanú ošetrovateľskú starostlivosť v priamom kontakte so zdravým alebo s chorým jedincom, ako aj podieľať sa na mentorovaní študentov bakalárskeho štúdia počas ich klinickej praxe. Ďalej majú študenti v rámci praxe možnosť oboznámiť sa s manažovaním ošetrovacej jednotky.

Na vyučovacom procese sa môže zúčastniť aj iný kvalifikovaný personál. Študenti sa zúčastňujú na práci príslušných oddelení, ak tieto práce prispejú k ich odbornému vzdelávaniu a umožnia im, aby sa naučili prevziať zodpovednosť súvisiacu s ošetrovateľskou starostlivosťou.

Odborné zameranie pedagógov, ich mnohoročné praktické skúsenosti v ošetrovateľskej i zdravotníckej praxi na rôznych klinických pracoviskách  sú zárukou toho, že budú  implementovať nové vedecké poznatky z ošetrovateľstva i jeho manažovania do realizácie študijného programu. Neoddeliteľnou súčasťou naplnenia všetkých požadovaných kritérií je intenzívna spolupráca s Fakultnou nemocnicou v Trnave pod vedením odborníkov z klinickej praxe, (mentorky), pracovníkov katedry ošetrovateľstva a iných odborníkov z oblasti ošetrovateľstva. Profesijné smerovanie členov katedry, ich vedecké aktivity ako aj veková štruktúra vytvára všetky predpoklady na zabezpečenie plnenia tohto kritéria aj v budúcich rokoch.

*b)* *Odporúčané študijné plány pre jednotlivé cesty v štúdiu* – Príloha - „Odporúčaný študijný plán\_Mgr.“

Skladba všetkých predmetov je spracovaná v dokumente „Odporúčaný študijný plán\_Mgr.“ v zmysle zákona 131/2002 Z. z. o vysokých školách a o zmene a doplnení niektorých zákonov. Obsahuje predmety povinné, povinne voliteľné a výberové, ktoré prispievajú k dosahovaniu želaných výstupov vzdelávania a prinášajú kredity. V odporúčanom študijnom programe v dokumente „Odporúčaný študijný plán\_Mgr.“ sú vyznačené profilové predmety, ktorých je v počte 14 za celé dvojročné štúdium. V dokumente (prílohe) „Ošetrovateľstvo, ILP, Mgr.“ sa nachádzajú informačné listy všetkých predmetov. Vo všetkých ILP sú zadefinované výstupy vzdelávania a súvisiace kritériá a pravidlá ich hodnotenia tak, aby boli naplnené všetky vzdelávacie ciele študijného programu. Prerekvizity a korekvizity sa v odporúčanom študijnom pláne uvádzame pri 8. predmetoch, ktoré sú súčasťou všetkých 3 predmetov uvedených ako štátna záverečná skúška. Pre každú vzdelávaciu časť študijného plánu/predmetu sú stanovené používané vzdelávacie činnosti ako prednáška, seminár, cvičenie, odborná prax, štátna skúška, ktoré považujeme za vhodné na dosahovanie výstupov vzdelávania. Jednotlivé vzdelávacie činnosti k jednotlivým predmetom štúdia sa nachádzajú v informačných listoch predmetu v dokumente (prílohe) „Ošetrovateľstvo, ILP, Mgr.“. V súlade s Informačnými listami predmetov štúdium bude prebiehať prezenčnou vzdelávacou metódou. V prípade mimoriadnych udalostí bude realizovaná dištančná vzdelávacia metóda – ako je uvedené v poznámke každého informačného listu predmetu v dokumente „Ošetrovateľstvo, ILP, Mgr.“.

Osnovy jednotlivých predmetov sa nachádzajú v informačných listoch predmetu v dokumente „Ošetrovateľstvo, ILP, Mgr.“. Pracovné zaťaženie študenta je vyjadrené v počte kreditov pri jednotlivých predmetoch v súlade s ECTS Users' Guide 2015 v informačných listoch predmetu v dokumente „Ošetrovateľstvo, ILP, Mgr.“. Počty kreditov sú pridelené na základe dosahovaných výstupov vzdelávania a súvisiaceho pracovného zaťaženia, uvedené v informačných listoch predmetu v dokumente „Ošetrovateľstvo, ILP, Mgr.“. Osoby zabezpečujúce jednotlivé predmety sú uvedené v informačných listoch predmetu v dokumente „Ošetrovateľstvo, ILP, Mgr.“. V prípade získania akreditačných práv budú kontakty na jednotlivých pedagógov uvedené v rámci jednotlivých predmetov v Modulárnom akademickom informačnom systéme Trnavskej univerzity v Trnave.

Všetky predmety, nachádzajúce sa v informačných listoch predmetu v dokumente „Ošetrovateľstvo, ILP, Mgr.“ sa budú uskutočňovať na pôde Fakulty zdravotníctva a sociálnej práce Trnavskej univerzity v Trnave a výučbovej základni (kliniky a oddelenia) Fakultnej nemocnice Trnava (predmety „Prax I.„ a „Prax II.“).

Uvedené počty kreditov sú podmienkou riadneho skončenia štúdia a ktoré musí študent splniť v priebehu štúdia študijného programu a na jeho riadne skončenie, vrátane podmienok štátnych skúšok, pravidiel na opakovanie štúdia a pravidiel na predĺženie, prerušenie štúdia. Študent ich musí dosiahnuť 120 kreditov (v zmysle Vyhlášky č. 614/2020 Z.z. o kreditovom systéme štúdia a zákona č. 131/2002 Z. z. o vysokých školách a o zmene a doplnení niektorých zákonov)

V odporúčanom študijnom pláne a ILP sú uvedené podmienky absolvovania jednotlivých častí študijného programu a postup študenta v študijnom programe v nasledovnej štruktúre:

* počet kreditov za povinné predmety potrebných na riadne skončenie štúdia/ ukončenie časti štúdia - 114 kreditov
* počet kreditov za povinne voliteľné predmety potrebných na riadne skončenie štúdia/ ukončenie časti štúdia, - 6 kreditov z možných 12 kreditov
* počet kreditov za výberové predmety potrebných na riadne skončenie štúdia/ ukončenie časti štúdia - 0 kreditov, nakoľko študent si môže i nemusí zvoliť výberové predmety. Celkový súčet možných kreditov za výberové predmety je 6 kreditov.
* počet kreditov potrebných na skončenie štúdia/ukončenie časti štúdia - 120 kreditov
* počet kreditov za záverečnú prácu a obhajobu záverečnej práce potrebných na riadne skončenie štúdia – 20 kreditov
* počet kreditov za odbornú prax potrebných na riadne skončenie štúdia/ukončenie časti štúdia - 6 kreditov
* <https://www.slov-lex.sk/pravne-predpisy/SK/ZZ/2002/131/>
* <https://www.slov-lex.sk/pravne-predpisy/SK/ZZ/2018/269/20181101>
* <http://fzsp.truni.sk/sites/default/files/dokumenty/legistaltiva/studijny_poriadok_FZaSP-2018.pdf>
* <https://www.truni.sk/sites/default/files/cis/uni_system/ezp/ezp_smernica_o_bibliografii.pdf>
* <https://www.truni.sk/sites/default/files/kvalita/smernica_rektora.pdf>

Výstupy vzdelávania a hodnotenie študentov a možnosti opravných postupov je ustanovené študijným poriadkom v čl.8, bod 10,11,12,13 a v čl.15, bod 1-5.

[http://fzsp.truni.sk/sites/default/files/dokumenty/legistaltiva/studijny\_poriadok\_FZaSP-2018.pdfä](http://fzsp.truni.sk/sites/default/files/dokumenty/legistaltiva/studijny_poriadok_FZaSP-2018.pdf%C3%A4)

(10) Povinný predmet zapísaný, ale neabsolvovaný úspešne, si študent musí zapísať ešte raz

(opakovaný predmet). Po druhom neúspešnom pokuse o absolvovanie povinného predmetu je

študent vylúčený zo štúdia pre nesplnenie požiadaviek, ktoré vyplývajú zo študijného programu, študijného poriadku a zákona.

(11) Povinne voliteľný predmet zapísaný, ale neabsolvovaný úspešne, je možné zapísať si počas štúdia ešte raz alebo si namiesto neho vybrať iný z povinne voliteľných predmetov.

(12) Výberový predmet zapísaný, ale neabsolvovaný úspešne, je možné zapísať si počas štúdia ešte raz alebo si namiesto neho zapísať iný z ponuky výberových predmetov. V prípade, že študent dosiahol dostatočný počet kreditov, nemusí si zapísať žiadny výberový predmet.

(13) Vyučujúci je povinný na začiatku semestra zverejniť záväzný informačný list predmetu a

podmienky získania kreditov v MAIS, ktoré nemôže počas semestra meniť. O podmienkach

získavania kreditov informuje študentov v prvom týždni výuky, prostredníctvo informačného

listu.

Čl. 15

Hodnotenie študijných výsledkov

(1) Hodnotenie študijných výsledkov študenta v rámci štúdia predmetu sa uskutočňuje najmä:

a)priebežnou kontrolou študijných výsledkov počas výučbovej časti daného obdobia štúdia,

b) skúškou za dané obdobie štúdia,

c) kombináciou priebežnej kontroly a skúšky.

(2) Formy kontroly študijných výsledkov môže byť:

a) písomné

b) písomné a ústne

c) praktické a ústne

d) ústne

(3) Hodnotenie výsledkov štúdia študenta sa uskutočňuje pomocou klasifikačnej stupnice, ktorá sa skladá z týchto šiestich stupňov:

A – výborne (vynikajúce výsledky) = 1

B – veľmi dobre (nadpriemerné výsledky) = 1,5

C – dobre (priemerné výsledky) = 2

D – uspokojivo (prijateľné výsledky) = 2,5

E – dostatočne (výsledky spĺňajú minimálne kritériá) = 3

FX – nedostatočne (vyžaduje sa ďalšia práca) = 4 Klasifikačný stupeň odzrkadľuje kvalitu

osvojenia vedomostí alebo zručností v súlade s cieľom predmetu uvedenom v informačnom

liste.

(4) Študent, ktorý pri vykonávaní študijných povinností preukázateľne podvádzal, hodnotí sa

známkou „Fx“ (nedostatočne).

(5) V záverečnom hodnotení môže vyučujúci využiť kombináciu priebežného a záverečného

hodnotenia, pričom stanoví ich vzájomný percentuálny pomer (napr. priebežné hodnotenie

30%, záverečné hodnotenie 70%). Bližšie podmienky pre získanie kreditu stanoví príslušný

vyučujúci.

Podmienky uznávania štúdia, alebo časti štúdia.

Podmienky uznávanie štúdia alebo jeho častí je ustanovené študijným poriadkom v čl.8, bod 5-9.

<http://fzsp.truni.sk/sites/default/files/dokumenty/legistaltiva/studijny_poriadok_FZaSP-2018.pdf>

(5) Kredity získané z predchádzajúceho štúdia môže rektor alebo dekan, ak sa študijný program uskutočňuje na fakulte, uznať na základe odporúčania vedúceho katedry, ak od ich získania neuplynulo viac ako päť rokov (v rozsahu A – E). Kredity je možné uznať len tie, ktoré študent získal v rovnakom stupni štúdia. Výnimku tvoria len kredity získané na zahraničnom študijnom pobyte.

(6) Študent musí požiadať o uznanie kreditov do konca prvého týždňa príslušné semestra v príslušnom akademickom roku.

(7) Uznávanie kreditov získaných v rámci programu Erasmus+ sa uskutočňuje podľa článku 8 ods.5 študijného poriadku. Ak sa jedná o obsahovo zhodný predmet, uznáva sa predmet za zhodný so študijným programom študenta vo výške kreditov daným v odporúčanom študijnom pláne. V prípade, že študent získa kredity za predmet, ktorý nie je obsiahnutý v jeho odporúčanom študijnom pláne, tieto získané kredity sa mu uznajú ako výberové kredity zo zahraničného študijného pobytu rozhodnutím dekana alebo ním poverenej osoby.

(8) Kredity získané úspešným absolvovaním predmetov sa študentovi započítavajú na základe výpisu výsledkov štúdia, ktorý vyhotoví študentovi fakulta, alebo vysoká škola, na ktorej ich získal. Za daný predmet je možné v priebehu štúdia získať kredity iba raz.

(9) Predmet absolvovaný na inej fakulte alebo vysokej škole v SR alebo zahraničí bude ohodnotený takým počtom kreditov, aký je priradený k predmetu na fakulte.

Nakoľko sa v súčasnosti nerealizuje vzdelávanie magisterského stupňa štúdia na našej fakulte, návrhy tém v budúcnosti sú popísané v bode 7 – Opis študijného programu.

Pravidlá pri zadávaní, spracovaní, oponovaní, obhajobe a hodnotení záverečných prác v študijnom programe, sú ustanovené študijným poriadkom v čl.16, bod 1-14.

<http://fzsp.truni.sk/sites/default/files/dokumenty/legistaltiva/studijny_poriadok_FZaSP-2018.pdf>

Čl. 16

 Záverečná práca

(1) Záverečnými prácami sú:

a) bakalárska práca

b) diplomová práca

c) dizertačná práca

(2) Bakalárskou prácou a diplomovou prácou má študent preukázať schopnosť tvorivo pracovať vo zvolenom študijnom odbore.

(3) Témy bakalárskych prác pre študentov v predposlednom roku štúdia daného stupňa štúdia zverejní príslušná katedra v termíne stanovenom časovým harmonogramom fakulty v MAIS. Témy v MAIS vypisuje školiteľ. Študenti si vyberajú bakalársku prácu najneskôr do konca nasledujúceho mesiaca po zverejnení tém v MAIS.

(4) Témy diplomových prác pre študentov predposlednom roku štúdia daného stupňa štúdia

zverejní príslušná katedra v termíne stanovenom časovým harmonogramom fakulty v MAIS. Témy v MAIS vypisuje školiteľ. Študenti si vyberajú diplomovú prácu najneskôr do posledného dňa nasledujúceho mesiaca po zverejnení tém v MAIS.

(5) Študent si môže vybrať tému podľa vlastného uváženia, musí ju však schváliť vedúci príslušnej katedry.

(6) Záverečnú prácu vypracuje študent pod vedením vedúceho záverečnej práce (školiteľ).

Záverečnú prácu posudzuje oponent. Vedúci záverečnej práce aj oponent vypracuje na záverečnú prácu posudok, súčasťou ktorého je aj ohodnotenie záverečnej práce príslušným kvalifikačným stupňom. S posudkom vedúceho záverečnej práce a oponenta má študent, ktorý vypracoval záverečnú prácu, právo oboznámiť sa najneskôr päť dní pred obhajobou záverečnej práce.

(7) Študent odovzdá na katedru dva exempláre záverečnej práce + CD, ostatné podľa požiadaviek katedry.

 (8) Výsledok obhajoby záverečnej práce sa pri prvom a druhom stupni štúdia hodnotí klasifikačnými stupňami „A“ až „FX“. Pri doktorandskom štúdiu sa výsledok obhajoby zhodnotí slovným vyjadrením „obhájil“ alebo „neobhájil“.

(9) V prípade, že školiteľ aj oponent klasifikovali prácu stupňom FX, celkové hodnotenie je FX a práca nie je postúpená na obhajobu, študent ju musí prepracovať a znovu odovzdať v termíne stanovenom harmonogramom fakulty.

(10) Pred odovzdaním záverečnej práce je študent povinný jej elektronickú verziu nahrať do centrálneho registra záverečných prác, vytlačiť dvakrát licenčnú zmluvu, analytický list a protokol o kontrole originality (bez časti „Plain text dokumentu na kontrolu“). Stanovený počet vyhotovení záverečných prác vo forme stanovenej fakultou odovzdáva študent v termíne a mieste určenom v harmonograme akademického roka fakulty.

(11) Obhajoba záverečnej práce tvorí spolu so záverečnou prácou jeden predmet a patrí medzi

štátne skúšky. Výsledok obhajoby záverečnej práce sa ohodnotí klasifikačnými stupňami A až

FX. V prípade, že výsledok obhajoby je FX a študent mal hodnotenie školiteľom a oponentom

práce v rozsahu klasifikačných stupňov A-E, môže v opravnom termíne uvedenú prácu znovu

obhajovať. V prípade, že hodnotenie školiteľa alebo oponenta práce bolo FX a aj výsledok obhajoby práce bol FX, musí prácu prepracovať a obhajovať ju v opravnom termíne. Po súhlase vedúceho príslušnej katedry môže zmeniť tému práce, ako aj školiteľa práce.

(12) Študent má právo zúčastniť sa na obhajobe záverečnej práce aj v prípade, že školiteľ alebo oponent ohodnotil záverečnú prácu klasifikačným stupňom FX.

(13) Ak vedúci záverečnej práce alebo oponent nie je členom skúšobnej komisie, môže byť prizvaný na obhajobu práce a pri jej hodnotení má poradný hlas. O výsledku obhajoby záverečnej práce rozhoduje komisia hlasovaním.

(14) Záverečná práca sa vypracúva v slovenskom jazyku, a ak s tým súhlasí dekan, tak aj v inom, spravidla v anglickom jazyku.

* možnosti a postupy účasti na mobilitách študentov

<http://fzsp.truni.sk/erasmus-studenti>

<http://fzsp.truni.sk/oznamy-erasmus-pre-studentov>

<https://www.truni.sk/zakladne-informacie>

<https://www.truni.sk/mobilita-studentov>

<http://fzsp.truni.sk/erasmus-studenti>

* pravidlá dodržiavania akademickej etiky a vyvodzovania dôsledkov
* <http://fzsp.truni.sk/dokumenty-smernice>
* postupy aplikovateľné pre študentov so špeciálnymi potrebami,
* <https://www.truni.sk/podpora-studentov-so-specifickymi-potrebami>
* postupy podávania podnetov a odvolaní zo strany študenta
* <http://fzsp.truni.sk/sites/default/files/dokumenty/legistaltiva/studijny_poriadok_FZaSP-2018.pdf>

**6. Aktuálny harmonogram akademického roka a aktuálny rozvrh –** magisterský stupeň štúdia sa doposiaľ nerealizoval

* odkaz na aktuálny harmonogram akademického roka 2020/2021 na FZaSP, TU v Trnave

<http://fzsp.truni.sk/sites/default/files/dokumenty/info-student/dokumenty/harmonogram_studia_fzasp_na_akademicky_rok_2020_2021.pdf>

* odkaz na aktuálny rozvrh v Bc. stupni štúdia - <http://fzsp.truni.sk/rozvrh-hodin>

**7. Personálne zabezpečenie študijného programu**

1. Osoba zodpovedná za uskutočňovanie, rozvoj a kvalitu študijného programu (s uvedením funkcie a kontaktu)- prof. PhDr. Ivica Gulášová PhD., MHA – profesorka Ošetrovateľstva, ivica.gulasova@truni.sk
2. Zoznam osôb zabezpečujúcich profilové predmety študijného programu s priradením k predmetu s prepojením na centrálny Register zamestnancov vysokých škôl, s kontaktom (môžu byť uvedení aj v študijnom pláne) – viď príloha – Odporúčaný študijný plán
3. Odkaz na vedecko/umelecko-pedagogické charakteristiky osôb zabezpečujúcich profilové predmety študijného programu – *viď príloha VUPCH*
4. Zoznam učiteľov študijného programu s priradením k predmetu a prepojením na centrálny register zamestnancov vysokých škôl, s uvedením kontaktov (môže byť súčasťou študijného plánu) – *viď príloha Odporúčaný študijný plán a VUPCH*
5. Zoznam školiteľov záverečných prác s priradením k témam (s uvedením kontaktov)

**Návrh tém – Mgr. stupeň**

|  |  |
| --- | --- |
| **Školiteľ**  | **Názov témy**  |
| Boroňová Jana, doc. PhDr., PhD. | Manažovanie ľudských zdrojov v zdravotníckom zariadeníManažment problémových sestierOrganizačná kultúra v zdravotníckom zariadeníMobbing v ošetrovateľskom tímeDuševná hygiena sestry – manažérky |
| Botíková Andrea, doc. PhDr., PhD., MPH | Mentoring v klinickom prostredíEBN v chirurgickom ošetrovateľstveStres v práci sestryHistorické pohľady v ošetrovateľstvePrávne aspekty ošetrovateľskej praxe |
| Doktorová Gabriela, Mgr., PhD. | Saturácia potrieb pacienta v intenzívnej starostlivostiOšetrovateľská starostlivosť o invazívne cievne vstupy v intenzívnej starostlivostiŠpecifiká ošetrovateľskej starostlivosti o dýchacie cesty u pacienta na UPVPsychická záťaž sestier pracujúcich na jednotkách intenzívnej starostlivosti počas pandémie COVID 19Špecifiká práce sestry na oddelení dlhodobej intenzívnej starostlivosti |
| Dziacka Alena, PhDr., PhD. | Obezita ako ošetrovateľský problémPrevencia dekubitov v primárnej starostlivostiPrevencia záťaže a stresu v ošetrovateľskej praxiZáťaž sestry počas pandémie Covid – 19Podpora zdravia sestier |
| Čapská Jana, PhDr., PhD. | Špecifiká ošetrovateľskej starostlivosti o seniora s demenciou.Vybrané ošetrovateľské problémy u pacienta s onkologickým ochorením.Podpora zdravého životného štýlu u zdravotníkov.Úloha sestry v starostlivosti o pacienta s chronickou obštrukčnou pľúcnou chorobou.Vybrané meracie a hodnotiace nástroje v paliatívnej a hospicovej starostlivosti a ich využívanie v ošetrovateľskej praxi. |
| Gulášová Ivica, prof. PhDr., PhD. | Pracovná záťaž sestier v ústavnej forme zdravotnejstarostlivosti.Prevencia nozokomiálnych nákaz v ústavnej forme zdravotnej starostlivosti.Náročnosť ošetrovateľskej starostlivosti o pacientov v ústavnej forme zdravotnej starostlivosti.Nové trendy v starostlivosti o pacientov s diabetickou nohou.Náročnosť ošetrovateľskej starostlivosti o pacientov s chronickou bolesťou. |
| Lajdová Andrea, PhDr., PhD. | Kvalita života u pacientiek s karcinómom prsníkaManažment ošetrovateľskej starostlivosti u pacientiek s inkontinenciou močuManažment náhlych stavov v gynekológii a pôrodníctveAnalýza výskytu a prevencie rakoviny krčka maternice v európskych krajináchProblematika manažérskej etiky v ošetrovateľstve |
| Martinková Jana, doc., PhDr., PhD., MPH | Postoj k ochrane zdravia u dospelej populácie.Postoj k ochrane zdravia u seniorov.Užívanie voľno predajných liekov k podpore zdravia u dospelej populácie.Užívanie voľno predajných liekov k podpore zdravia u seniorov.Bezpečnosť ošetrovateľskej starostlivosti  u seniorov z pohľadu sestry. |
| Puteková Silvia, doc., PhDr., PhD. | Využitie IKT v ošetrovateľskej starostlivostiTeleošetrovateľstvoa senior Nozokomiálne nákazy z pohľadu sestry Manažment posúdenia rany z pohľadu sestryNekončená/chýbajúca ošetrovateľská starostlivosť z pohľadu sestry |
| Ryska, Miroslav, prof. MUDr., CSc. | Manažment starostlivosti o chronickú ranuManažment starostlivosti o pacienta s kolorektálnym karcinómomManažment starostlivosti o onkologického pacienta z pohľadu EBNManažment starostlivosti o venózne vstupyPrevencia a liečba dekubitov  |
| Vidi Iveta, Mgr., PhD. | Dojčenie adoptívnou matkouPodpora dlhodobého dojčeniaMotivácia žien k dojčeniuVízia školskej sestryZdravotná gramotnosť vysokoškolákov |

1. Odkaz na vedecko/umelecko-pedagogické charakteristiky školiteľov záverečných prác - *viď príloha VUPCH*
2. Zástupcovia študentov, ktorí zastupujú záujmy študentov študijného programu (meno a kontakt)
* *Magdaléna Pekarovičová* – študentka 3. ročníka Bc. stupeň, denná forma, členka AS FZaSP TU v Trnave – magdalena.pekarovicova@tvu.sk
* *Daniel Korbáš* – študent 3. ročníka Bc. stupeň, denná forma, člen AS FZaSP TU v Trnave – daniel.korbas@tvu.sk
* *Sandra Drblíková* – študentka 3. ročníka Bc. stupeň, denná forma, členka AS FZaSP TU v Trnave – sandra.drblikova@tvu.sk
* *Mária Bachratá -* študentka 1. ročníka Bc. stupeň, externá forma, členka Etickej komisie TU v Trnave – maria.bachrata@tvu.sk
1. Študijný poradca študijného programu (s uvedením kontaktu a s informáciou o prístupe k poradenstvu a o rozvrhu konzultácií)
* PhDr. Jana Čapská, PhD. – jana.capska@truni.sk
* <http://fzsp.truni.sk/personalne-zabezpecenie-katedry-ose>
1. Iný podporný personál študijného programu – priradený študijný referent, kariérny poradca, administratíva, ubytovací referát a podobne (s kontaktami)
* Mgr. Dušana Horváthová – dusana.horvathova@truni.sk, vedúca študijného oddelenia/ študijná referentkapre študijný odbor Ošetrovateľstvo <http://fzsp.truni.sk/kategoria/informacie-pre-studentov>
* Ing. Miroslava Baranová – ubytovací referát - v spolupráci so študijným oddelením FZaSP TU v Trnave <https://www.truni.sk/kategoria/ubytovanie>, <https://www.truni.sk/studentsky-domov>
* PhDr. Iveta Vidi, PhD.- iveta.vidi@truni.sk, kariérový poradca pre študijný odbor Ošetrovateľstvo - <http://fzsp.truni.sk/personalne-zabezpecenie-katedry-ose>
* PhDr. Ľubica Gergelová – lubica.gergelova@truni.sk - referát pre vedu, výskum a edičnú činnosť <http://fzsp.truni.sk/referat-pre-vedu-vyskum>
* Mgr. Ivana Nováková – sekretariát dekana FZaSP TU v Trnave – ivana.novakova@truni.sk
* Mgr. Oľga Štekláčová – tajomníčkaFZaSP TU v Trnave – olga.steklacova@truni.sk
* Mgr. Marianna Bařinová – personálne oddelenie FZaSP TU v Trnave – marianna.barinova@truni.sk

**8. Priestorové, materiálne a technické zabezpečenie študijného programu a podpora**

1. *Zoznam a charakteristika učební študijného programu a ich technického vybavenia s priradením k výstupom vzdelávania predmetu (laboratória, projektové a umelecké štúdiá, dielne, ateliéry, tlmočnícke kabíny, kliniky, kňazské semináre, vedecké a technologické parky, technologické inkubátory, školské podniky, strediská praxe, cvičné školy, učebno-výcvikové zariadenia, športové haly, plavárne, športoviská).*

FZaSP TU v Trnave disponuje pre potreby zabezpečenia študijného programu nasledovnými priestormi na: Univerzitnom nám. č.1 :

1 aula s kapacitou 170 miest

4 prednáškové miestnosti , každá s kapacitou cca 60 miest

8 seminárnych miestností, každá s kapacitou cca 25 miest

Na Hollého ulici v budove univerzity:

1 prednášková miestnosť s kapacitou 60 miest

5 seminárnych miestností, každá s kapacitou cca 40 miest

V rámci realizácie dvoch projektov zo štrukturálnych fondov EÚ boli prednáškové a seminárne miestnosti fakúlt TU vybavené prezentačnou technikou (dataprojektor, plátno, notebook).

K priestorovému vybaveniu, v rámci ktorého sa zabezpečuje realizácia študijného programu patrí odborná učebňa anatómie a fyziológie**,** odborná učebňa pre poskytovanie prvej pomoci v súlade§ 5 vyhlášky Ministerstva zdravotníctva Slovenskej republiky č. 398/2010, učebne a študovne v priestoroch budovy rektorátu Trnavskej univerzity a študovňa na  FZaSP TU, laboratóriá a zrekonštruované a novozriadené učebne v priestoroch Adalbertína, kde je okrem učební dispozícii aj fakultná IKT učebňa s dôrazom na e-health. Novozriadená fakultná študovňa, umiestnená hneď pri vstupe do budovy je k dispozícii študentom počas celého dňa od 6.00 do 20:00 hod. Študovňa univerzitnej knižnice slúži na prezenčné štúdium knižničných dokumentov typu prekladových a výkladových slovníkov, encyklopédií, základnej študijnej literatúry, vzácnych tlačí, záverečných prac, periodík.

***Učebňa IKT s dôrazom na e-health*** je vybavená je štandardnou didaktickou technikou – tabuľa, trhacia tabuľa, zabudovaný spätný projektor, PC pre pedagóga a 18 PC pre študentov. Počítače sú zapojene do domény. Akýkoľvek software je možné začleniť do správcovského systému nárazovo cez administrátora univerzity.

***Učebňa Prvej pomoci (viď fotodokumentácia)*** sa nachádza v priestoroch FZaSP. Miestnosť je určená na výučbu študentov PP, je vybavená štandardnou didaktickou technikou, pomôckami pre výučbu a nácvik zručností v poskytovaní prvej pomoci. Pozostáva z figuríny dospelého a dojčaťa na kardiopulmonálnu resuscitáciu s možnosťou elektronickej kontroly s počítačovým vyhodnotením priebehu kardiopulmonálnej resuscitácie v tlačenej forme, figuríny na nácvik uvoľnenia cudzieho telesa z dýchacích ciest určenú na nácvik spriechodnenia dýchacích ciest úderom do chrbta a stlačením brucha pri dusení sa cudzím telesom, tréningový automatický externý defibrilátor s možnosťou simulácie srdcových rytmov, lekárničiek a zdravotníckeho materiálu. Okrem iného deky, izotermické fólie, obväzový materiál, karimatky, dlahy z rôznych materiálov na stabilizáciu končatín.

***Učebňa anatómie a fyziológie (viď fotodokumentácia)*** sa nachádza v priestoroch FZaSP. Miestnosť je vybavená didaktickou technikou - prenosný spätný projektor, počítač, tlačiareň, diaprojektor, filmový projektor, video a DVD prehrávač, projekčné plátno, flipchart, televízor, magnetofón. Materiálne výučbové prostriedky - Odborné filmy a diapozitívy, CD, DVD, obrazy, tabule, postery, mapy a schémy konštrukcií anatomickej stavby ľudského tela, anatomicko - fyziologické modely – kostra, torzá jednotlivých častí ľudského tela a orgánov, softwerové programy určené pre prácu v zdravotníctve, ktoré sú priebežne aktualizované.

Dňa 5. októbra 2017FZaSP TU v Trnave  slávnostne otvorila nový Pavilón klinických a laboratórnych disciplín v areáli Fakultnej nemocnice Trnava. V pavilóne sa nachádzajú ***učebne ošetrovateľských techník* (viď fotodokumentácia).** Miestnosti sú určené pre 45 študentov (3x15 študentov). Sú vybavené štandardnou didaktickou technikou, lôžka s modelmi, skrinky s pomôckami na prípravu a aplikáciu jednotlivých ošetrovateľských výkonov. Miestnosť disponuje postermi, obrazmi, knihami, CD, DVD a pomôckami na nácvik praktických ošetrovateľských zručností.

***V súčasnosti FZaSP TU získala dotáciu v hodnote 200 000 eur na vybudovanie Simulačného centra v rámci výzvy MŠ SR - Tematická oblasť: 2020.1. Téma 5: Zlepšovanie praktických zručností študentov vysokých škôl prostredníctvom vytvárania a rozvoja simulačných centier a coworkingových centier.***

Vytvorené simulačné centrum bude slúžiť na podporu interaktívnej výučby nielen teoretických poznatkov, ale i praktických zručností z ošetrovateľských predmetov, ako sú ošetrovateľské techniky, ošetrovateľský proces a jednotlivých aplikovaných odborov ošetrovateľstva (chirurgické ošetrovateľstvo, interné ošetrovateľstvo, neurologické ošetrovateľstvo, pediatrické ošetrovateľstvo, geriatrické ošetrovateľstvo, ošetrovateľstvo v intenzívnej starostlivosti a iné).

Simulačné centrum bude zahŕňať najnovšie teoretické poznatky a ošetrovateľské postupy v oblasti ošetrovateľskej starostlivosti o zvolených pacientov orientované na prax realizované prostredníctvom multimediálnych technológii. Umožní sa tým do budúcna pridávanie nových

funkcionalít centra za účelom udržateľnosti a kontinuálnej inovácie vzdelávacieho procesu, čím sa budú študenti aktívne motivovať ku komplexnému pohľadu na význam využívania ošetrovateľských postupov v simulačnom centre a súčasných možností využívania v klinickej praxi. To sa dosiahne zahrnutím do vzdelávania konceptu virtuálneho pacienta a simulačných scenárov pacientov pokrývajúcich reálne kazuistiky z ošetrovateľskej praxe. Vybudované simulačné centrum bude slúžiť ako výučbová základňa pre študentov ošetrovateľstva.

1. *Charakteristika informačného zabezpečenia študijného programu (prístup k študijnej literatúre podľa informačných listov predmetov), prístup k informačným databázam a ďalším informačným zdrojom, informačným technológiám a podobne).*

Základným pilierom komunikačnej infraštruktúry Trnavskej univerzity v Trnave (ďalej aj „TU“) je vysokorýchlostná metropolitná optická sieť, ktorá je súčasťou slovenskej akademickej siete SANET.

Všetky fakultné budovy v Trnave majú optické prepojenie s hlavným komunikačným uzlom na rektoráte TU, ktorý je pripojený do siete SANET s prenosovou kapacitou 2 Gb/s. Ťažiskovú serverovú infraštruktúru univerzity tvoria servery SunFire (platforma SPARC a Intel Xeon), ktoré sú prepojené s centrálnym úložiskom dát (Sun Storage 6140) prostredníctvom optických prepínačov (SAN box 5000), pričom rýchlosť ich vzájomnej komunikácie je na úrovni 4 Gb/s. Archivácia dát je realizovaná prostredníctvom automatizovanej magnetopáskovej knižnice (StorageTek SL48). Univerzitné servery sú riadené virtualizačným operačným systémom VMware, čím je zabezpečená vysoká úroveň dostupnosti centralizovaných strategických informačných systémov a služieb. V dvoch technologických miestnostiach hlavného komunikačného uzla sú umiestnené aplikačné servery, databázové servery, komunikačné servery na riadenie tenkých klientov SunRay, doménový server, so službou DNS, internetové servery, e-mailové servery, záložné zdroje UPS, aktívne a pasívne prvky štruktúrovaného kabelážneho systému v samostatnom dátovom rozvádzači, klimatizačné jednotky s menovitým chladiacim výkonom 15 kW. V každom komunikačnom uzle je vybudovaný štruktúrovaný kabelážny systém, ktorý zodpovedá štandardom minimálne Cat5e so sieťovými  prepínačmi úrovne Layer 3. Univerzitná sieť je logicky členená na viacero oddelených IP segmentov podľa jednotlivých fakúlt, pričom každý fakultný subnet je členený na virtuálne celky (VLAN). V hlavnom komunikačnom uzle je centrálny prepínač (Cisco Catalyst 4507), ktorý plní funkciu „gateway“ a zabezpečuje smerovanie dát medzi fakultami, resp. smerovanie dát do internetu. Centrálny Firewall slúži ako bezpečnostná brána pre prístup z internetu k univerzitným zdrojom umiestneným v univerzitnej LAN sieti. Súčasťou Firewall-u je bezpečnostný modul s antivírusovou a antispamovou ochranou, ktorý umožňuje filtráciu URL na základe definovaných pravidiel.

Univerzita disponuje privátnou hlasovou sieťou, ktorá je riadená systémom Alcatel OMNI Enterprise. Hlasová sieť je realizovaná vzájomným optickým prepojením komunikačných uzlov. Na spoločný prístup všetkých uzlov do verejnej telefónnej siete slúži automatická predvoľba s dvoma GSM bránami, čím je zabezpečená úsporná prevádzka celej hlasovej siete. Na efektívnu komunikáciu manažérov a riadiacich zamestnancov univerzity slúži hlasová virtuálna privátna sieť, ktorá poskytuje hlasové a dátové služby zmluvného mobilného operátora (Orange).

Všetky univerzitné budovy disponujú potrebným počtom prístupových bodov (68 Access Points), ktoré zabezpečujú plné pokrytie signálom centrálne spravovanej univerzitnej wifi siete.

Univerzita disponuje dobrou hardvérovou a softvérovou infraštruktúrou umožňujúcou rozširovanie prístupových bodov do siete Internet a k univerzitným informačným systémom.. Na chodbách univerzitných budov, v počítačových učebniach a v študovni Univerzitnej knižnice je umiestnených spolu 75 terminálov SunRay, ktoré využívajú výhradne študenti univerzity na samostatné štúdium a voľný prístup k internetu. Okrem terminálov SunRay je v univerzitnej dátovej sieti zapojených 1 234 osobných počítačov (vrátane notebookov), z toho 725 sa využíva v pedagogickom procese.

***Modulárny akademický informačný systém MAIS***

MAIS je modulárny informačný systém na komplexné riadenie kreditového štúdia na verejnej vysokej škole v súlade so zákonom č.131/2002 Z. z. o vysokých školách. Má modernú viacvrstvovú architektúru a spĺňa náročné kritériá bezpečnosti a dostupnosti pre širokú škálu používateľov v piatich rozhraniach: študent, pedagóg, referent, administrátor a elektronická prihláška. TU je jednou zo šiestich univerzít v SR, ktorá má elektronické prihlasovanie na štúdium plne integrované s centrálnou elektronickou prihláškou, čo znamená, že dokáže automatizovane spracovávať aj prihlášky uchádzačov podané elektronicky na Portáli VŠ. Samostatnou softvérovou aplikáciou úzko napojenou na spracovanie agendy prijímacieho konania je systém na automatizované vyhodnocovanie písomných testov „*Autotest“*. Tento systém vykazuje vysokú úroveň anonymity v procese prijímacích skúšok a má potenciál na širšie využitie v pedagogickom procese počas akademického roka.

***Knižničný informačný systém DAWINCI***

Od roku 2006 univerzita využíva na správu knižničného fondu, riadenie výpožičiek a evidenciu publikačnej činnosti knižničný informačný systém s názvom DAWINCI. Systém poskytuje používateľom prístup ku knižničnému fondu prostredníctvom ONLINE katalógu cez webové rozhranie a podobne rieši evidenciu publikačnej činnosti. Univerzitná knižnica TU je zapojená do centrálneho projektu automatizovaného zberu publikačnej činnosti pre potreby MŠVVŠ SR. Identifikačným médiom na evidenciu čitateľov je preukaz študenta alebo zamestnanca. V roku 2011 bol do systému doplnený modul Evidencia záverečných prác (EZP), ktorý zabezpečuje prenos všetkých záverečných prác študentov do centrálneho registra záverečných prác na kontrolu originality a je integrovaný so systémom MAIS.

***Virtuálna univerzita***

V rámci projektu zo štrukturálnych fondov EÚ bol na univerzite implementovaný systém elektronickej kolaborácie medzi pedagógom a študijnou skupinou „*Virtuálna univerzita“*, ktorý je založený na komerčnom systéme Adobe Connect. Systém umožňuje vytvorenie virtuálnej učebne so zdieľaním elektronických vyučovacích zdrojov, záznamom prednášok, využívaním chat-u, knižnice skúseností a poznatkov (wiki) a ďalších nástrojov, ktoré zvyšujú efektivitu vyučovacieho procesu.

***Finančný informačný systém SOFIA***

V roku 2007 univerzita implementovala ekonomický a finančný informačný systém SOFIA (ďalej len „SOFIA“). V roku 2008 sme sa zaradili k tým univerzitám, ktoré dokázali vytvoriť vhodné personálne, technické a organizačné zabezpečenie na nasadenie a prevádzku všetkých modulov tohto robustného nástroja na finančné riadenie univerzity. V druhom polroku 2008 boli vytvorené predpoklady prechodu na EURO. Modul systému SAP-HCM je integrovaný so systémom MAIS v oblasti evidencie platieb všetkých študentov za prolongačné známky na preukaz študenta, platieb za štúdium a v oblasti výplat štipendií pre študentov.

***Systém pre správu identít (Novell IDM)***

Tento systém je budovaný modulárne pre prístup do každého informačného systému a zabezpečuje zjednotenie prístupových loginov a hesiel používateľov. So systémom Novell IDM sú už integrované nasledovné informačné systémy:

1. Akademický systém MAIS
2. E-mailový systém študentov a zamestnancov Zimbra
3. Systém na bezpečné pripojenie k sieti VPN
4. Systém správy terminálových služieb RayMote
5. Evidencia záverečných prác EZP

***Systém automatizovanej identifikácie osôb (SAIO)***

Tento systém je budovaný modulárne, pričom základom všetkých modulov (podsystémov) je jednotný identifikačný preukaz na báze bezkontaktnej čipovej karty. Na univerzite je zriadené Stredisko čipových kariet, ktoré poskytuje komplexné služby v oblasti preukazu študenta a zamestnanca univerzity. V rámci SAIO sú na univerzite implementované tieto moduly:

* 1. Systém správy čipových kariet EMStudent
	2. Stravovací informačný systém CardPay
	3. Prístupový a monitorovací informačný systém

***Informačný systém pre správu a manažment (ISSM)***

Na základe strategického dokumentu univerzity „*Analýza dokumentov a procesov“* bol v roku 2013 implementovaný informačný systém pre správu a manažment (ISSM). Systém vytvára nové komunikačné prostredie pre realizáciu riadiacich procesov. Je vytvorený s použitím moderných technológií (IBM FileNet), ktoré zabezpečujú prístup používateľov z prostredia internetu. Riadiaci a vedúci zamestnanci univerzity využívajú procesné moduly ISSM na správu elektronických dokumentov (zmluvy, interné predpisy, výstupy a úlohy z rokovaní vedenia univerzity), správu procesov (pripomienkovanie, schvaľovanie, riešenie úloh) a správu spisovej služby a registratúry. ISSM podporuje princíp kultúry kvality na Trnavskej univerzite v Trnave práve v období zavádzania komplexného vnútorného systému kvality na univerzite v súlade s ustanoveniami novely zákona č. 131/2002 z. z. o vysokých školách.

***Systémy a služby univerzitnej siete***

V rámci univerzitnej dátovej siete sú pre používateľov dostupné viaceré systémy a služby, ktoré sú centrálne spravované na univerzitných serveroch:

1. Služby bezdrôtovej dátovej siete (wifi)
2. Služby webhostig pre webové stránky súčastí TU
3. Systém archivácie univerzitných dát
4. Videokonferenčné systémy Meet Video a EVO

Informačné systémy, ktoré slúžia na zabezpečenie pedagogického a študijného procesu (MAIS, EKP, LCMS, Virtuálna univerzita, SOFIA, DAWINCI, Autotest) pokrývajú hlavnú činnosť univerzity a umožňujú prístup pre väčšinu používateľov univerzity. Univerzita má schválený rámcový dokument „Politika informačnej bezpečnosti“, v súlade so zákonom č.122/2013Z.z. o ochrane osobných údajov má spracovaný Bezpečnostný projekt na ochranu osobných údajov a z neho vyplývajúce bezpečnostné smernice.

Ďalej sú k dispozícii nasledovné vybrané elektronické informačné zdroje:

* [*E*](http://search.epnet.com/)*BSCO*
* [*NISPEZ*](http://nispez.cvtisr.sk/) – Národný informačný systém podpory výskumu a vývoja na Slovensku – prístup k elektronickým informačným zdrojom je systém zameraný na informačnú podporu pracovníkov výskumu a vývoja na Slovensku. .
* [*Knovel Library*](http://www.knovel.com/web/portal/) *-*  Elektronická kolekcia interaktívnych plnotextových referenčných príručiek a databáz z oblasti prírodných vied, techniky, farmácie, potravinárstva, zdravia a hygieny. [*ProQuest Central*](http://proquest.umi.com/login) *-* Súhrnná databáza produkcie spoločnosti ProQuest sprístupňujúca články z periodík (11 000 titulov), denníkov (400 titulov), profily firiem a priemyselných odvetví, správy z trhov a dizertačné práce (30 000).
* [*SCOPUS*](http://www.scopus.com/home.url)- Je to multidisciplinárna bibliografická databáza z produkcie vydavateľstva Elsevier a patrí medzi najväčšie abstraktové a citačné databázy vedeckej literatúry a kvalitných webových zdrojov. Nástroj Citationtracker umožňuje sledovať citovanosť autorov, autorských kolektívov a publikácií.
* [*Springer Link*](http://www.springerlink.com/home/main.mpx) - Plnotextová databáza, ktorá umožňuje prístup k článkom z  1 660 titulov vedeckých časopisov vydavateľstva Springer z oblasti vedy, techniky a medicíny. Plné texty článkov sú prístupné od r. 1997.
* *Web of Knowledge – Current Contens Connect* - 7 edícií, obsahuje kompletné bibliografické údaje z viac ako 8 000 svetových vedeckých časopisov.
* [*Web of Knowledge – Essential Science Indicators*](http://esi.isiknowledge.com/home.cgi) - sleduje viac ako 11 000 periodík.
* *Web of Knowledge – Web of Science*
* [*Web of Knowledge – Conference Proceedings*](http://www.isiknowledge.com/WOS)[*Ebrary Academic Complete*](http://www.infozdroje.sk/)
* [*Databáza JSTOR*](http://www.jstor.org/)- JSTOR je databázou digitalizovaných úplných textov vybraných vedeckých časopisov. Používatelia v rámci akademickej informačnej siete Trnavskej univerzity v Trnave majú prístup do kolekcií Art & Sciences II

*Art &Sciences Complement*

* [*EZB*](http://rzblx1.uni-regensburg.de/ezeit/fl.phtml?bibid=TRUNI) - Knižnica elektronických časopisov – Elektronische Zeitschriften bibliothek – EZB je projekt Univerzitnej knižnice v Regensburgu.
* [*Bulletin\_SAIA*](http://www.saia.sk/article.aspx?c=44&id=2204)

<https://www.truni.sk/univerzitne-informacne-systemy>

<https://mais.truni.sk/>

<http://ezp.truni.sk/opac?fn=main>

1. *Charakteristika a rozsah dištančného vzdelávania uplatňovaná v študijnom programe s priradením k predmetom. Prístupy, manuály e-learningových portálov. Postupy pri prechode z prezenčného na dištančné vzdelávanie.*

Na realizáciu moderných foriem vyučovacieho procesu a manažérskych činností súvisiacich s riadiacimi a hlavnými procesmi využíva univerzita centrálne informačné systémy: MS Teams. Microsoft Teams je centrum pre tímovú spoluprácu v službách Office 365. Spája ľudí, obsah a nástroje na zvýšenie angažovanosti a efektivity tímu. Je jedným z nástrojov dištančného vzdelávania (napr. online prednášky a jej záznamu). Odkaz na stretnutie (prednášku) je možné umiestniť priamo do kurzu v systéme Moodle.

***Microsoft Teams (MS TEAMS)*** je aplikácia na dištančné vzdelávanie, ktorú môžu používať študenti a zamestnanci našej fakulty.

Vzdelávací obsah a zadané úlohy môžu byť publikované online a študenti tak k nemu majú prístup odkiaľkoľvek. Používaním aplikácie MS TEAMS môžu študenti pristupovať k vzdelávaciemu obsahu, spolupracovať s inými študentmi, komunikovať s učiteľmi a odovzdávať zadania online. Učitelia môžu ohodnotiť úlohu študenta online a poskytnúť včasnú spätnú väzbu. Používanie MS TEAMS je možné len s prihlásením cez univerzitnú emailovú adresu.

***Systémy elektronického vzdelávania – EKP a Moodle***

Enterprise Knowledge Platform (EKP) je profesionálny systém riadenia elektronického vzdelávania. Poskytuje široké možnosti na uplatnenie metód dištančného vzdelávania formou špeciálnych výukových kurzov, videokonferencií, osobnej elektronickej komunikácie medzi študentom a pedagógom. Systém bol v prvej etape implementovaný na Pedagogickej fakulte, kde vzniklo aj Centrum ďalšieho vzdelávania. V rámci projektov zo štrukturálnych fondov EÚ bolo vytvorených vyše 80 elektronických kurzov, ktoré umožnili rozšírenie systému EKP na ostatné fakulty TU. V rámci iného projektu boli k systému doplnené softvérové moduly a nástroje na tvorbu elektronického obsahu (LCMS). FZSP a Pedagogická fakulta na niektorých svojich katedrách používajú e-learningový Open Source systém Moodle,

Vysoká škola plní kritériá pre priestorové, materiálne, technické a informačné zabezpečenie študijného programu na vysokej úrovni. Nakoľko fakulta ako aj univerzita pravidelne investuje prostriedky do modernizácie IKT, do modernizácie priestorov, do zlepšenia pracovných a študijných podmienok učiteľov aj študentov je predpoklad udržateľnosti plnenia tohto kritéria aj v budúcnosti.

<https://www.truni.sk/ms-teams>

<https://moodle.truni.sk/>

1. *Partneri vysokej školy pri zabezpečovaní vzdelávacích činností študijného programu a charakteristika ich participácie.*

**Výučbové základne**

Organizácia, obsah a rozsah výučby vo výučbových základniach sa riadi akreditovaným študijným programom Ošetrovateľstvo – Bc. stupeň. Študenti študijného programu Ošetrovateľstvo poskytujú ošetrovateľskú starostlivosť pod vedením profesorov, docentov, odborných asistentov Katedry ošetrovateľstva a odborníkov z praxe, ktorí ich pripravujú pre výkon povolania sestra.

Fakultná nemocnica Trnava

ADOS (Trnava a okolie)

Neštátne ambulantné zdravotnícke zariadenia (Mestská poliklinika Trnava)

1. *Charakteristika na možností sociálneho, športového, kultúrneho, duchovného a spoločenského vyžitia.*

Univerzita vytvára pre svojich študentov i podmienky pre pravidelné športové aktivity. Športovci si môžu vybrať: futbal, volejbal, basketbal, futsal, florbal alebo plávanie. Od roku 2004 organizuje Športové dni, ktorých cieľom je súťaženie študentov a zamestnancov jednotlivých súčastí univerzity. Tradične sa konajú súťaže v basketbale, volejbale a futsale o putovné poháre rektora TU a turnaje v stolnom tenise o majstra/majsterku univerzity. Najlepší športovci z týchto súťaží reprezentujú univerzitu na univerziádach SR alebo príležitostných súťažiach slovenských univerzít. Okrem toho majú študenti možnosť prihlásiť sa na rôzne tanečné a aerobné krúžky.

Univerzita tiež zabezpečuje plnohodnotné štúdium pre študentov so špecifickými potrebami vytváraním primeraných úprav a podporných služieb. Univerzitný koordinátor spolu s fakultnými koordinátormi iniciujú nasledujúce aktivity:

* identifikácia študentov so špecifickými potrebami,
* zabezpečenie informovanosti a poradenstva pre študentov so špecifickými potrebami,
* vytváranie vhodných podmienok pre využívanie služieb všetkých súčastí Centra podpory študentov (psychologické a právne poradenstvo, športové aktivity),
* vzdelávanie učiteľov, zamestnancov a študentov Trnavskej univerzity s cieľom získania správneho prístupu k študentov so špecifickými potrebami,
* spolupráca so študijnými oddeleniami fakúlt v súvislosti s prijímacím konaním pre študentov so špecifickými potrebami,
* zabezpečenie prednostného ubytovania pre študentov so špecifickými potrebami v bezbariérových priestoroch,
* nadväzovanie kontaktov s inými organizáciami, ktoré sú pre študentov nápomocné,
* zabezpečenie kompenzačných pomôcok (čítacie lupy, polohovacie lehátko, načúvacie prístroje, atď).

<https://www.truni.sk/sportove-aktivity>

<https://www.truni.sk/podpora-studentov-so-specifickymi-potrebami>

<https://www.truni.sk/sportove-aktivity>

1. *Možnosti a podmienky účasti študentov študijného programu na mobilitách a stážach (s uvedením kontaktov), pokyny na prihlasovanie, pravidlá uznávania tohto vzdelávania.*

Študijný program umožňuje zodpovedajúce vzdelávanie sa mimo vysokej školy v zahraničných inštitúciách prostredníctvom podpory mobilít a to konkrétne prostredníctvom štúdia na jednej z inštitúcií, s ktorou má univerzita uzatvorenú bilaterálnu dohodu alebo prostredníctvom stáží, počas ktorých študent realizuje prax v podniku alebo inej organizácii v krajine oprávnenej pre program Erasmus+. Výsledky tohto vzdelávania sú uznávané vysokou školou. Všetky informácie ohľadom možnosti vycestovania, výberových konaní sú zverejňované na stránke fakulty v časti informácie pre študentov alebo na rektorátnej stránke univerzity. Na univerzite funguje status katedrový koordinátor, na ktorého sa môžu študenti kedykoľvek obrátiť v otázkach týkajúcich sa mobility a stáží.

<http://fzsp.truni.sk/erasmus-studenti>

<http://fzsp.truni.sk/oznamy-erasmus-pre-studentov>

<https://www.truni.sk/zakladne-informacie>

<https://www.truni.sk/mobilita-studentov>

<http://fzsp.truni.sk/erasmus-studenti>

**9. Požadované schopnosti a predpoklady uchádzača o štúdium študijného programu**

1. *Požadované schopnosti a predpoklady potrebné na prijatie na štúdium.*

Uchádzač má všeobecné vedomosti na úrovni syntézy zo študijného odboru, ktorý v sebe integruje poznatky ošetrovateľskej vedy, biomedicínskych vied, spoločenských vied a vied o človeku. Z príslušných vedných odborov identifikuje základný pojmový aparát, pomocou ktorého opisuje orgány a systémy zdravého a chorého človeka z hľadiska anatomického, fyziologického, patofyziologického a klinického, zaoberajúcimi sa jeho psychickými procesmi a vlastnosťami, vplyvmi sociálneho a kultúrneho prostredia, ako aj jeho spiritualitou, vierou a svetonázorom. Dokáže vyhodnotiť závery a súvislosti medzi nimi v kontexte ošetrovateľskej starostlivosti. Vie vysvetliť právne a etické normy, ktoré sú potrebné na výkon ošetrovateľského povolania. Na základe analytického, kritického a koncepčného myslenia vie identifikovať a prakticky riešiť odborné problémy v ošetrovateľskej praxi. Uchádzač sa vyznačuje samostatnosťou pri riešení špecifických problémov v rámci posudzovania potrieb pacientov, plánovania, poskytovania a dokumentovania ošetrovateľskej starostlivosti. Vyznačuje sa autonómiou a zodpovednosťou pri rozhodovaní a realizácii preventívnej, podpornej, liečebnej, rehabilitačnej starostlivosti jednotlivcom, rodinám a skupinám. Vie efektívne, samostatne a kriticky vyhodnocovať potrebu ošetrovateľskej starostlivosti v meniacom sa prostredí ambulantnej a ústavnej zdravotnej starostlivosti a vo vzájomnej spolupráci s ostatnými zdravotníckymi pracovníkmi.

Uchádzači budú prijímaní na základe výberového konania. Pri výbere uchádzačov sa bude brať do úvahy vážený študijný priemer za študijné výsledky za celé obdobie bakalárskeho štúdia a obsah a forma motivačného listu uchádzača o štúdium. Uchádzač musí byť zdravotne spôsobilý. Uchádzač v dennej forme/kombinovanej metóde po celú dobu magisterského štúdia musí pracovať v odbore.

Predpokladaný počet prijatých uchádzačov v dennej forme/prezenčnej metóde – 50.

Predpokladaný počet prijatých uchádzačov v dennej forme/kombinovanej metóde – 50.

1. *Postupy na prijímanie na štúdium.*

Študijný program sa uskutočňuje podľa vopred definovaných a verejne ľahko prístupných pravidiel štúdia vo všetkých fázach študijného cyklu, ktorými sú prijímacie konanie, priebeh a hodnotenie štúdia, uznávanie vzdelania, ukončenie štúdia, udeľovanie titulu a vydávanie diplomu a ďalších dokladov o získanom vzdelaní. Zohľadňujú sa osobitosti vyplývajúce zo špecifických potrieb študentov.

Prijímanie uchádzačov pre II. stupeň VŠ.

Základnou podmienkou prijatia na štúdium je absolvovanie bakalárskeho stupňa rovnakého študijného programu - ošetrovateľstvo. Uchádzači budú prijímaní na základe výberového konania a úspešného ukončenia I. stupňa VŠ štúdia, kde sa berie do úvahy vážený študijný priemer za študijné výsledky za celé bakalárske štúdium. Študent v dennej forme/kombinovanej metóde po celú dobu magisterského štúdia musí pracovať v odbore. Predpokladaný počet prijatých uchádzačov v dennej forme/prezenčnej metóde – 50.

Predpokladaný počet prijatých uchádzačov v dennej forme/kombinovanej metóde – 50.

1. *Výsledky prijímacieho konania za posledné obdobie.*

Študijný program bude uskutočňovať podľa vopred definovaných a verejne ľahko prístupných pravidiel štúdia vo všetkých fázach študijného cyklu, ktorými sú prijímacie konanie, priebeh a hodnotenie štúdia, uznávanie vzdelania, ukončenie štúdia, udeľovanie titulu a vydávanie diplomu a ďalších dokladov o získanom vzdelaní. Zohľadňujú sa osobitosti vyplývajúce zo špecifických potrieb študentov.

http://fzsp.truni.sk/oznamy/vysledky-prijimacieho-konania-na-akademicky-rok-20172018-magistersky-stupen

**10. Spätná väzba na kvalitu poskytovaného vzdelávania**

*a) Postupy monitorovania a hodnotenia názorov študentov na kvalitu študijného programu.*

Študenti študijného programu majú k dispozícii efektívne mechanizmy preskúmavania podnetov, ktorými sa domáhajú ochrany svojich práv alebo právom chránených záujmov, o ktorých sa domnievajú, že boli porušené, alebo poukazujú na konkrétne nedostatky v činnosti alebo v nečinnosti vysokej školy. Preskúmavanie podnetov je transparentné a uskutočňuje sa za účasti zástupcov študentov. Podávateľom podnetov je poskytovaná spätná väzba o výsledkoch preskúmania podnetov a o prijatých opatreniach.

Výsledky vyhodnotenia spätnej väzby a prijaté opatrenia a akékoľvek plánované alebo následné činnosti vyplývajúce z hodnotenia študijného programu sú komunikované so zainteresovanými stranami a sú zverejnené.

Súčasťou monitorovania a hodnotenia názorov študentov na kvalitu študijného programu.

je získavanie relevantnej spätnej väzby od zainteresovaných strán programu, ktoré sa zúčastňujú aj na príprave metodiky jej vyhodnotenia. Študenti majú možnosť raz ročne prostredníctvom anonymného dotazníka vyjadriť sa o kvalite výučby a o učiteľoch študijného programu. Výsledky dotazníkových ankiet sú spracované na univerzitnej i fakultnej úrovni a zverejnené v sekcii Vnútorný systém kvality.

<http://fzsp.truni.sk/dokumenty-smernice>

*Výsledky spätnej väzby študentov a súvisiace opatrenia na zvyšovanie kvality študijného programu.*

Súčasťou monitorovania a hodnotenia študijného programu je získavanie relevantnej spätnej väzby od zainteresovaných strán programu, ktoré sa zúčastňujú aj na príprave metodiky jej vyhodnotenia. Študenti majú možnosť aspoň raz ročne prostredníctvom anonymného dotazníka vyjadriť sa o kvalite výučby a o učiteľoch študijného programu.

*Študenti – dotazníky spokojnosti s organizáciou vyučovacieho procesu a s výučbou jednotlivých predmetov – predmetové ankety*

<http://fzsp.truni.sk/studenti-dotazniky-spokojnosti>

<http://fzsp.truni.sk/sites/default/files/dokumenty/QA/Vyhodnotenie-dotaznikov-predmetovej-ankety-ZS-FZaSP-19-20.pdf>

*Výsledky spätnej väzby absolventov a súvisiace opatrenia na zvyšovanie kvality študijného programu.*

Súčasťou monitorovania a hodnotenia študijného programu je získavanie relevantnej spätnej väzby aj od absolventov štúdia v ročnej periodicite. Výsledky spätnej väzby v danom stupni aktuálne nemáme k dispozícii, nakoľko podávame nový študijný program.

<http://fzsp.truni.sk/absolventi-dotaznikove-prieskumy>

<http://fzsp.truni.sk/sites/default/files/dokumenty/QA/Vysledky-hodnotenia-dotaznika-absolventov-TU-2roky-po-ukonceni-ar-2016-17.pdf>

**11. Odkazy na ďalšie relevantné vnútorné predpisy a informácie týkajúce sa štúdia alebo študenta študijného programu**  (napr. sprievodca štúdiom, ubytovacie poriadky, smernica o poplatkoch, usmernenia pre študentské pôžičky a podobne).

<http://fzsp.truni.sk/sites/default/files/dokumenty/legistaltiva/studijny_poriadok_tu_2018.pdf>

<http://fzsp.truni.sk/sites/default/files/dokumenty/legistaltiva/studijny_poriadok_FZaSP-2018.pdf>

<http://fzsp.truni.sk/legislativa-student>

<http://fzsp.truni.sk/stipendia-pozicky>

<http://fzsp.truni.sk/ubytovanie-pre-studentov>

<https://www.truni.sk/podpora-studentov-so-specifickymi-potrebami>

<https://www.truni.sk/centrum-podpory-studentov>

<https://truni.isportsystem.sk/>

<http://fzsp.truni.sk/stipendia-pozicky>

<https://www.truni.sk/news/studentska-rada-vytvara-hlbsi-vztah-medzi-studentmi-vyucujucimi>